title: 2003 m. lapkričio 12 d. Komisijos direktyva 2003/104/EB, leidžianti metionino hidroksianalogo izopropilo esterį

text:
Svarbus teisinis pranešimas

|

32003L0104

Oficialusis leidinys L 295 , 13/11/2003 p. 0083 - 0084

		Komisijos direktyva 2003/104/EB2003 m. lapkričio 12 d.leidžianti metionino hidroksianalogo izopropilo esterįEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti [1], su paskutiniais pakeitimais, padarytais Direktyva 1999/20/EB [2], ypač į jos 6 straipsnį,kadangi:(1) Direktyvoje 82/471/EEB numatyta, kad šios direktyvos priedo pataisos, kurias reikia padaryti dėl mokslo ir technikos pažangos, priimamos 13 straipsnyje nurodyta tvarka,(2) Buvo pateiktas prašymas leisti metionino hidroksianalogo izopropilo esterį, kuris priklauso "aminorūgščių analogų" grupei, nurodytai Direktyvos 82/471/EEB priede.(3) 2003 m. balandžio 25 d. Gyvūnų mitybos mokslinis komitetas (SCAN) pareiškė nuomonę dėl šio produkto naudojimo pašaruose. Joje sakoma, kad metionino hidroksianalogo izopropilo esteris yra nežalingas žmonių ir gyvūnų sveikatai ar aplinkai.(4) Prašymo leisti metionino hidroksianalogo izopropilo esterį įvertinimas rodo, kad šis produktas atitinka Direktyvos 82/471/EEB 6 straipsnio 2 dalyje išdėstytus reikalavimus pagal šios direktyvos priede nustatytas sąlygas. Todėl šis produktas turėtų būti leidžiamas.(5) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę.PRIĖMĖ ŠIĄ DIREKTYVĄ:1 straipsnisDirektyvos 82/471/EB priedas iš dalies pakeičiamas taip, kaip nurodyta šios direktyvos priede.2 straipsnis1. Valstybės narės priima įstatymus ir kitus teisės aktus, būtinus, kad šios direktyvos būtų pradėta laikytis ne vėliau kaip nuo 2004 m. gegužės 20 d. Jos nedelsdamos pateikia Komisijai šių nuostatų tekstus ir šių nuostatų bei šios direktyvos koreliacijos lentelę.2. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.3 straipsnisŠi direktyva įsigalioja septintą dieną nuo jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2003 m. lapkričio 12 d.Komisijos varduDavid ByrneKomisijos narys[1] OL L 213, 1982 7 21, p. 8.[2] OL L 80, 1999 3 23, p. 20.--------------------------------------------------PRIEDASDirektyvos 82/421/EEB priedo aminorūgščių analogų sąrašas papildomas dalimi"4.1 Metionino analogai""Produktų grupės pavadinimas | Produkto pavadinimas | Cheminė produkto paskirtis arba mikroorganizmo nustatymas | Maistinės medžiagos substratas (jei yra, jo specifikacijos) | Produkto sudėtis | Gyvūnų rūšys | Specialiosios sąlygos |4.1 Metionino analogai | 4.1.3 metionino hidroksianalogo isopropilo esteris | CH3–S–(CH2)2–CH(OH)–COO–CH (CH3)2 | – | —Monomeriniai esteriai: min 90 %—drėgnumas: max 1 % | Melžiamos karvės | Nuorodos etiketėje arba ant produkto pakuotės: 2-hidroksi-4-metiltiobutano rūgšties izopropilo esterisNuorodos etiketėje arba ant kombinuotųjų pašarų pakuotės: metionino analogas: 2-hidroksi-4-metiltiobutano rūgšties izopropilo esterismetionino analogo įvedimo į kombinuotuosius pašarus procentinė išraiška" |--------------------------------------------------


title: 2009 m. rugsėjo 16 d. Europos Parlamento ir Tarybos direktyva 2009/102/EB, bendrovių teisės srityje dėl vienanarių privačių ribotos atsakomybės bendrovių (Tekstas svarbus EEE)

text:
1.10.2009

               LT

               Europos Sąjungos oficialusis leidinys

               L 258/20

      EUROPOS PARLAMENTO IR TARYBOS DIREKTYVA 2009/102/EB
   2009 m. rugsėjo 16 d.
   bendrovių teisės srityje dėl vienanarių privačių ribotos atsakomybės bendrovių
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 44 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1989 m. gruodžio 21 d. Dvyliktoji bendrovių teisės Tarybos direktyva 89/667/EEB dėl vienanarių uždarųjų akcinių bendrovių (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Visoje Bendrijoje būtina koordinuoti tam tikras apsaugos priemones, kurių imtis valstybės narės reikalauja iš bendrovių ir firmų, jų narių ir trečiųjų asmenų interesams apsaugoti, kaip apibrėžta Sutarties 48 straipsnio antroje pastraipoje, siekiant tokias apsaugos priemones padaryti lygiavertėmis.

               (3)

               Šioje srityje 1968 m. kovo 9 d. Pirmoji Tarybos direktyva 68/151/EEB dėl apsaugos priemonių, kurių valstybės narės, siekdamos suvienodinti tokias apsaugos priemones visoje Bendrijoje, reikalauja iš Sutarties 58 straipsnio antroje pastraipoje apibrėžtų bendrovių, jų narių ir kitų interesų apsaugai, koordinavimo (5) ir 1978 m. liepos 25 d. Ketvirtoji Tarybos direktyva 78/660/EEB, grindžiama Europos ekonominės bendrijos steigimo sutarties 54 straipsnio 3 dalies g punktu, dėl tam tikrų tipų bendrovių metinių atskaitomybių (6) bei 1983 m. birželio 13 d. Septintoji Tarybos direktyva 83/349/EEB, pagrįsta Sutarties 54 straipsnio 3 dalies g punktu, dėl konsoliduotos atskaitomybės (7), dėl atitinkamai atskleidimo, įsipareigojimų galiojimo, bendrovės negaliojimo, metinių finansinių ataskaitų ir konsoliduotų finansinių ataskaitų, taikomos visoms bendrovėms, kurių kapitalas išreikštas akcijomis. Tačiau 1976 m. gruodžio 13 d. Antroji Tarybos direktyva 77/91/EEB dėl apsaugos priemonių, kurių valstybės narės, siekdamos tokias priemones suvienodinti, reikalauja iš Sutarties 58 straipsnio antroje pastraipoje apibrėžtų akcinių bendrovių, jų narių ir kitų interesų apsaugai, bendroves steigiant, palaikant ir keičiant jų kapitalą, koordinavimo (8) ir 1978 m. spalio 9 d. Trečioji Tarybos direktyva 78/855/EEB, pagrįsta Sutarties 54 straipsnio 3 dalimi, dėl akcinių bendrovių jungimo (9), ir 1982 m. gruodžio 17 d. Šeštoji Tarybos direktyva 82/891/EEB, pagrįsta Sutarties 54 straipsnio 3 dalies g punktu dėl akcinių bendrovių skaidymo (10), taikomos tiktai akcinėms bendrovėms atitinkamai dėl steigimo ir kapitalo, jungimosi ir skaidymo.

               (4)

               Būtina teisinė priemonė, kuri leistų riboti verslininko turtinę atsakomybę visoje Bendrijoje nedarant įtakos valstybių narių įstatymams, kuriuose išskirtiniais atvejais reikalaujama, kad už savo įmonės įsipareigojimus toks verslininkas atsakytų savo turtu.

               (5)

               Privati ribotos atsakomybės bendrovė gali būti vienanarė jau nuo pat jos įsteigimo momento arba gali tapti vienanare po to, kai visos jos akcijos pereina vienam akcininkui. Iki bus suderintos nacionalinių teisės aktų nuostatos, susijusios su grupėmis, valstybės narės gali nustatyti tam tikras specialias nuostatas arba sankcijas tokiems atvejams, kai tas pats fizinis asmuo yra kelių bendrovių vienintelis narys, arba kai vienanarė bendrovė ar bet koks kitas juridinis asmuo yra vienintelis bendrovės narys. Vienintelis šios nuostatos tikslas – atsižvelgti į skirtumus tarp kai kurių valstybių narių nacionalinės teisės aktų. Todėl konkrečiais atvejais valstybės narės gali nustatyti apribojimus steigti vienanares bendroves arba pašalinti vienintelio nario turtinės atsakomybės apribojimus. Valstybės narės nevaržomos gali nustatyti taisykles, apimančias riziką, kurią vienanarės bendrovės gali kelti dėl savo vienanariškumo, ypač siekdamos užtikrinti, kad būtų apmokėtas pasirašytas kapitalas.

               (6)

               Faktas, kad visos akcijos perėjo vienam akcininkui, bei to vienintelio nario tapatybė turėtų būti atskleista padarant įrašą viešai prieinamame registre.

               (7)

               Vienintelio nario sprendimai, priimami jam vykdant visuotinio susirinkimo įgaliojimus, turi būti raštiški.

               (8)

               Sutartys tarp vienintelio nario ir jo bendrovės, kuriai jis atstovauja, taip pat turėtų būti raštiškos, išskyrus tas, kurios yra susijusios su normaliomis sąlygomis atliekama einamąja veikla.

               (9)

               Ši direktyva neturėtų daryti įtakos valstybių narių įsipareigojimams, susijusiems su direktyvų, nurodytų II priedo B dalyje, perkėlimo į nacionalinę teisę ir taikymo pradžios terminais,

         PRIĖMĖ ŠIĄ DIREKTYVĄ:
   1 straipsnis
   Koordinavimo priemonės, kurias numato ši direktyva, taikomos valstybių narių įstatymams ir kitiems teisės aktams, susijusiems su I priede nurodytais bendrovių tipais.
   2 straipsnis
   1.   Bendrovė gali turėti vieną narį nuo tada, kai yra įsteigiama, arba po to, kai visos jos akcijos pereina vienam asmeniui (vienanarė bendrovė).
   2.   Iki bus suderintos nacionalinės teisės aktų nuostatos, susijusios su grupėmis, valstybės narės gali numatyti specialias nuostatas arba sankcijas tokiems atvejams, kai:

               a)

               tas pats fizinis asmuo yra kelių bendrovių vienintelis narys; arba

               b)

               vienanarė bendrovė arba bet koks kitas juridinis asmuo yra vienintelis bendrovės narys.

         3 straipsnis
   Jeigu bendrovė tampa vienanare bendrove todėl, kad visos jos akcijos pereina vienam asmeniui, šis faktas kartu su vienintelio nario tapatybe turi būti įrašomi į bylą arba į registrą, kaip nurodyta Direktyvos 68/151/EEB 3 straipsnio 1 ir 2 dalyse, arba įrašomi į bendrovės tvarkomą ir viešai prieinamą registrą.
   4 straipsnis
   1.   Bendrovės vienintelis narys įgyvendina visuotiniam susirinkimui priskirtas funkcijas.
   2.   Sprendimai, kuriuos priima vienintelis narys, kaip nurodyta 1 dalyje, įrašomi į protokolą arba parengiami raštu.
   5 straipsnis
   1.   Sutartys tarp vienintelio nario ir bendrovės, kuriai jis atstovauja, įrašomos į protokolą arba parengiamos raštu.
   2.   Valstybės narės neprivalo taikyti 1 dalies nuostatos normaliomis sąlygomis atliekamai einamajai veiklai.
   6 straipsnis
   Jeigu valstybės narės akcinėms bendrovėms taip pat leidžia būti vienanarėmis, kaip apibrėžta 2 straipsnio 1 dalyje, taikoma ši direktyva.
   7 straipsnis
   Valstybė narė neprivalo leisti steigti vienanarių bendrovių, jeigu jos įstatymuose nustatyta, kad verslininkas gali steigti įmonę, kurios turtinė atsakomybė ribojama nustatytai veiklai skirta suma, su sąlyga, kad apsaugos priemonės, numatytos tokioms įmonėms, yra lygiavertės priemonėms, nustatytoms šioje direktyvoje ar bet kokioms kitoms Bendrijos nuostatomis numatytoms apsaugos priemonėms, taikytinoms 1 straipsnyje nurodytoms bendrovėms.
   8 straipsnis
   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   9 straipsnis
   Direktyva 89/667/EEB su pakeitimais, nurodytais II priedo A dalyje, yra panaikinama nedarant įtakos valstybių narių įsipareigojimams, susijusiems su direktyvų, nurodytų II priedo B dalyje, perkėlimo į nacionalinę teisę ir taikymo pradžios terminais.
   Nuorodos į panaikintą direktyvą laikomos nuorodomis į šią direktyvą ir skaitomos pagal III priede pateiktą atitikties lentelę.
   10 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   11 straipsnis
   Ši direktyva skirta valstybėms narėms.

      Priimta Strasbūre, 2009 m. rugsėjo 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  OL C 77, 2009 3 31, p. 42.

      (2)  2008 m. lapkričio 18 d. Europos Parlamento nuomonė (dar nepaskelbta Oficialiajame leidinyje) ir 2009 m. liepos 13 d. Tarybos sprendimas.

      (3)  OL L 395, 1989 12 30, p. 40.

      (4)  Žr. II priedo A dalį.

      (5)  OL L 65, 1968 3 14, p. 8.

      (6)  OL L 222, 1978 8 14, p. 11.

      (7)  OL L 193, 1983 7 18, p. 1.

      (8)  OL L 26, 1977 1 31, p. 1.

      (9)  OL L 295, 1978 10 20, p. 36.

      (10)  OL L 378, 1982 12 31, p. 47.

      I PRIEDAS

         1 straipsnyje nurodyti bendrovių tipai

                  —

                     Belgijoje:

                  „société privée à responsabilité limitée/besloten vennootschap met beperkte aansprakelijkheid“;

                  —

                     Bulgarijoje:

                  „дружество с ограничена отговорност, акционерно дружество“;

                  —

                     Čekijoje:

                  „společnost s ručením omezeným“;

                  —

                     Danijoje:

                  „anpartsselskaber“;

                  —

                     Vokietijoje:

                  „gesellschaft mit beschränkter Haftung“;

                  —

                     Estijoje:

                  „aktsiaselts, osaühing“;

                  —

                     Airijoje:

                  „private company limited by shares or by guarantee“;

                  —

                     Graikijoje:

                  „eταιρεία περιορισμένης ευθύνης“;

                  —

                     Ispanijoje:

                  „sociedad de responsabilidad limitada“;

                  —

                     Prancūzijoje:

                  „société à responsabilité limitée“;

                  —

                     Italijoje:

                  „società a responsabilità limitata“;

                  —

                     Kipre:

                  „iδιωτική εταιρεία περιορισμένης ευθύνης με μετοχές ή με εγγύηση“;

                  —

                     Latvijoje:

                  „sabiedrība ar ierobežotu atbildību“;

                  —

                     Lietuvoje:

                  „uždaroji akcinė bendrovė“;

                  —

                     Liuksemburge:

                  „société à responsabilité limitée“;

                  —

                     Vengrijoje:

                  „korlátolt felelősségű társaság, részvénytársaság“;

                  —

                     Maltoje:

                  „kumpannija privata/Private limited liability company“;

                  —

                     Nyderlanduose:

                  „besloten vennootschap met beperkte aansprakelijkheid“;

                  —

                     Austrijoje:

                  „aktiengesellschaft, Gesellschaft mit beschränkter Haftung“;

                  —

                     Lenkijoje:

                  „spółka z ograniczoną odpowiedzialnością“;

                  —

                     Portugalijoje:

                  „sociedade por quotas“;

                  —

                     Rumunijoje:

                  „societate cu răspundere limitată“;

                  —

                     Slovėnijoje:

                  „družba z omejeno odgovornostjo“;

                  —

                     Slovakijoje:

                  „spoločnosť s ručením obmedzeným“;

                  —

                     Suomijoje:

                  „osakeyhtiö/aktiebolag“;

                  —

                     Švedijoje:

                  „aktiebolag“;

                  —

                     Jungtinėje Karalystėje:

                  „private company limited by shares or by guarantee“.

      II PRIEDAS
      A   DALIS

         Panaikinama direktyva ir jos vėlesni pakeitimai

      (nurodyta 9 straipsnyje)

                  Tarybos direktyva 89/667/EEB
                  (OL L 395, 1989 12 30, p. 40).

                  1994 m. Stojimo akto I priedo XI skyriaus A skirsnis
                  (OL C 241, 1994 8 29, p. 194).

                  2003 m. Stojimo akto II priedo 4 skyriaus A skirsnis
                  (OL L 236, 2003 9 23, p. 338).

                  Tarybos direktyva 2006/99/EB
                  (OL L 363, 2006 12 20, p. 137).

                  tik Priedo A skyriaus 4 dalis

            B   DALIS

         Perkėlimo į nacionalinę teisę ir taikymo pradžios terminų sąrašas

      (nurodytas 9 straipsnyje)

                  Direktyva

                  Perkėlimo terminas

                  Taikymo pradžios data

                  89/667/EEB

                  1991 m. gruodžio 31 d.

                  1992 m. sausio 1 d. esamoms bendrovėms ne vėliau kaip 1993 m. sausio 1 d.

                  2006/99/EB

                  2007 m. sausio 1 d.

      III PRIEDAS

         ATITIKTIES LENTELĖ

                  Direktyva 89/667/EEB

                  Ši direktyva

                  1 straipsnio įžanginė frazė

                  1 straipsnis

                  1 straipsnio pirma–dvidešimt septinta įtraukos

                  I priedas

                  2–7 straipsniai

                  2–7 straipsniai

                  8 straipsnio 1 dalis

                  —

                  8 straipsnio 2 dalis

                  —

                  8 straipsnio 3 dalis

                  8 straipsnis

                  —

                  9 straipsnis

                  —

                  10 straipsnis

                  9 straipsnis

                  11 straipsnis

                  —

                  I priedas

                  —

                  II priedas

                  —

                  III priedas


title: 2004 m. gruodžio 23 d. Komisijos direktyva 2004/116/EB, iš dalies keičianti Tarybos direktyvos 82/471/EEB priedą dėl Candida guilliermondii įrašymoTekstas svarbus EEE

text:
24.12.2004

               LT

               Europos Sąjungos oficialusis leidinys

               L 379/81

      KOMISIJOS DIREKTYVA 2004/116/EB
   2004 m. gruodžio 23 d.
   iš dalies keičianti Tarybos direktyvos 82/471/EEB priedą dėl Candida guilliermondii įrašymo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos direktyvą 82/471/EEB dėl tam tikrų produktų, naudojamų gyvūnams šerti (1), ypač į jos 6 straipsnį,
   kadangi:

               (1)

               Buvo pateikta paraiška išduoti leidimą ant augalinės kilmės substrato auginamai Candida guilliermondii, priklausančiai Direktyvos 82/471/EEB priede nurodytai produktų grupei „1.2.1. Mielės, auginamos ant gyvulinės ar augalinės kilmės substrato“. Šis pašaras yra produktas iš mikroorganizmų, kurio pagrindas yra žuvusios ląstelės, likusios po pramoninės citrinos rūgšties gamybos fermentuojant.

               (2)

               Mokslinė priedų ir produktų arba medžiagų, skirtų gyvūnų pašarams, grupė 2004 m. birželio 7 d. pateikė nuomonę dėl šio produkto naudojimo pašaruose, kurioje sakoma, kad ant augalinės kilmės substrato (cukranendrių melasa) auginama Candida guilliermondii nekelia pavojaus žmonių ir gyvūnų sveikatai arba aplinkai.

               (3)

               Įvertinus pateiktą prašymą išduoti leidimą ant augalinės kilmės substrato auginamai Candida guilliermondii matyti, kad šis produktas atitinka Direktyvos 82/471/EEB 6 straipsnio 2 dalyje pagal priede nurodytas sąlygas nustatytus reikalavimus.

               (4)

               Todėl reikėtų atitinkamai iš dalies pakeisti Direktyvą 82/471/EEB.

               (5)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 82/471/EB priedas iš dalies keičiamas, kaip nurodyta šios direktyvos priede.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2005 m. birželio 30 d., įgyvendina šią direktyvą. Jos nedelsdamos pateikia Komisijai šių nuostatų tekstą ir koreliacijos lentelę tarp tų nuostatų ir šios direktyvos.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja septintą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2004 m. gruodžio 23 d.

            Komisijos vardu

         Markos KYPRIANOU

            Komisijos narys

      (1)  OL L 213, 1982 7 21, p. 8. Direktyva su pakeitimais, padarytais Komisijos direktyva 2003/104/EB (OJ L 295, 2003 11 13, p. 83).

      PRIEDAS
      Direktyvos 82/471/EEB priede produktų grupė 1.2.1. pakeičiama taip:

                     Produktų grupės pavadinimas

                     Produktų pavadinimas

                     Cheminė produkto paskirtis arba mikroorganizmo nustatymas

                     Maistinės medžiagos substratas
                     (jei yra, jo specifikacijos)

                     Produkto sudėtis

                     Gyvūnų rūšys

                     Specialiosios nuostatos

                                 „1.2.1.

                                 Mielės, auginamos ant gyvulinės ar augalinės kilmės substrato

                     Visos mielės

                                 —

                                 gautos iš mikroorganizmų ir substratų, išvardytų 3 ir 4 dalyse,

                                 —

                                 kurių ląstelės žuvo

                        Saccharomyces cerevisiae

                        Saccharomyces carlsbergiensis

                        Kluyveromyces lactis

                        Kluyveromyces fragilis

                     Melasa, alkoholio gamybos atliekos, grūdai ir produktai, turintys krakmolo, vaisių sultys, išrūgos, pieno rūgštis, hidroliziuota augalinė ląsteliena

                     Visos gyvūnų rūšys

                        Candida guilliermondii

                     Melasa, alkoholio gamybos atliekos, grūdai ir produktai, turintys krakmolo, vaisių sultys, išrūgos, pieno rūgštis, hidroliziuota augalinė ląsteliena

                     Mažiausiai 16 % sausos medžiagos sudėtis

                     Penimos kiaulės“


title: 2005 m. gruodžio 14 d.  Europos Parlamento ir Tarybos direktyva 2005/82/EB, panaikinanti Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo   (Tekstas svarbus EEE)

text:
27.12.2005

               LT

               Europos Sąjungos oficialusis leidinys

               L 344/38

      EUROPOS PARLAMENTO IR TARYBOS DIREKTYVA 2005/82/EB

   2005 m. gruodžio 14 d.
   panaikinanti Tarybos direktyvą 90/544/EEB dėl paneuropinei antžeminei viešajai radijo ieškai skirtų dažnių juostų Bendrijoje suderinto įdiegimo
   (tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Regionų komiteto nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Direktyvoje 90/544/EEB (4) buvo reikalaujama, kad valstybės narės iki 1992 m. gruodžio 31 d. 169,4 iki 169,8 MHz radijo spektro juostoje skirtų keturis kanalus paneuropinei antžeminei viešajai radijo ieškos paslaugai (toliau – ERMES) ir kuo greičiau parengtų planus, leidžiančius paneuropinei viešajai radijo ieškos paslaugai naudotis visa 169,4–169,8 MHz juosta, atsižvelgiant į komercinį poreikį.

               (2)

               169,4–169,8 MHz spektro juostos naudojimas Bendrijos ERMES poreikiams sumažėjo arba netgi visai nutrūko, todėl šios juostos ERMES efektyviai nenaudoja, ir ši juosta gali geriau patenkinti kitas Bendrijos politikos reikmes.

               (3)

               2002 m. kovo 7 d. Europos Parlamento ir Tarybos sprendimas Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (5) nustatė Bendrijos politiką ir teisinį pagrindą, kad būtų užtikrintas politikos metodų koordinavimas ir, esant reikalui, spektro juostų prieinamumo ir veiksmingo naudojimo sąlygų suderinimas, būtinas vidaus rinkos sukūrimui ir veikimui. Tas sprendimas leidžia Komisijai priimti naujas technines įgyvendinimo priemones, užtikrinančias suderintas spektro juostų prieinamumo ir veiksmingo naudojimo sąlygas.

               (4)

               Kadangi 169,4–169,8 MHz juosta yra tinkama programoms žmonių su sutrikimais ar negalia reikmėms tenkinti, ir tokių taikomųjų programų skatinimas kartu bendruoju tikslu – užtikrinti vidaus rinkos veikimą – yra vienas iš Bendrijos tikslų, Komisija pagal Sprendimo dėl radijo spektro 4 straipsnio 2 dalį įgaliojo Europos pašto ir telekomunikacijų administracijų konferenciją (toliau – CEPT) išnagrinėti kitas juostos taikomąsias programas, galinčias padėti žmonėms su negalia.

               (5)

               Pagal suteiktą įgaliojimą CEPT parengė naują dažnių naudojimo planą ir kanalų paskirstymo planą, leidžiantį šešių tipų atrinktas juostos taikomąsias programas kelioms Bendrijos politikos reikmėms tenkinti.

               (6)

               Dėl šių priežasčių ir pagal Sprendimą dėl radijo spektro Direktyva 90/544/EEB turėtų būti panaikinta,

         PRIĖMĖ ŠIĄ DIREKTYVĄ:
   1 straipsnis
   Direktyva 90/544/EEB yra panaikinama nuo 2005 m. gruodžio 27 d.
   2 straipsnis
   Ši direktyva įsigalioja jos paskelbimo Europos Sąjungos oficialiajame leidinyje dieną.
   3 straipsnis
   Ši direktyva skirta valstybėms narėms.

      Priimta Strasbūre, 2005 m. gruodžio 14 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         C. CLARKE

      (1)  2005 m. spalio 27 d. pareikšta nuomonė (dar nepaskelbta Oficialiajame leidinyje).

      (2)  2005 m. lapkričio 17 d. po neprivalomos konsultacijos pareikšta nuomonė (dar nepaskelbta Oficialiajame leidinyje).

      (3)  2005 m. lapkričio 15 d. Europos Parlamento nuomonė (dar nepaskelbta Oficialiajame leidinyje) ir 2005 m. gruodžio 1 d. Tarybos sprendimas.

      (4)  OL L 310, 1990 11 9, p. 28.

      (5)  OL L 108, 2002 4 24, p. 1.